Борис Младенов-Young
Защо се тровим с ревност, завист, злоба…

chitanka.info

Защо се тровим с ревност, завист, злоба —

човеци ли сме или зверове?!

Накрая всеки ще отиде в гроба

без нищо земно там да отнесе.

С еднаква ласка слънцето ни жари,

една земя ни стига за сега.

И въздухът е общ за всички твари,

и общи са природните блага.

Защо не може людската омраза

в любов всемирна дружно да превърнем

и в хармоничен свят на красота,

изкоренили светската проказа,

по братски / сестрински да се прегърнем,

че братя и сестри сме по съдба?!

Сидни, Австралия — 2013 г.

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.